CELEX: 22022D1149
Language: mt
Date: 2022-03-18 00:00:00
Title: Deċiżjoni tal-Kumitat Konġunt taż-ŻEE Nru 81/2022 tat-18 ta’ Marzu 2022 li temenda l-Anness XX (Ambjent) tal-Ftehim dwar iż-ŻEE [2022/1149]

7.7.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 182/70
               
            
         DEĊIŻJONI TAL-KUMITAT KONĠUNT TAŻ-ŻEE Nru 81/2022
         tat-18 ta’ Marzu 2022
         li temenda l-Anness XX (Ambjent) tal-Ftehim dwar iż-ŻEE [2022/1149]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/1429 tal-31 ta’ Mejju 2021 li jemenda r-Regolament (UE) 2018/956 tal-Parlament Ewropew u tal-Kunsill fir-rigward tad-data dwar vetturi heavy-duty ġodda li għandha tiġi mmonitorjata u rrappurtata mill-Istati Membri (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolament Delegat tal-Kummissjoni (UE) 2021/1430 tal-31 ta’ Mejju 2021 li jissupplimenta r-Regolament (UE) 2018/956 tal-Parlament Ewropew u tal-Kunsill billi jispeċifika d-data li għandha tiġi rrappurtata mill-Istati Membri għall-finijiet tal-ivverifikar tal-emissjonijiet ta’ CO2 u l-konsum tal-fuel ta’ vetturi heavy-duty ġodda (2) għandu jiġi inkorporat fil-Ftehim dwar iż-ŻEE.
                  
               
                     (3)
                  
                  
                     Jenħtieġ għalhekk, li l-Anness XX tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness XX tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied mal-punt 21azk (ir-Regolament (UE) Nru 2018/956 tal-Parlament Ewropew u tal-Kunsill):
                        
                                    “—
                                 
                                 
                                    
                                       32021 R 1429: Ir-Regolament Delegat tal-Kummissjoni (UE) 2021/1429 tal-31 ta’ Mejju 2021 (ĠU L 309, 2.9.2021, p. 1).”
                                 
                              
                  
                        2.
                     
                     
                        Il-punt li ġej jiddaħħal wara l-punt 21azkb (ir-Regolament ta' Implimentazzjoni tal-Kummissjoni (UE) 2020/1079):
                        
                                    “21azkc.
                                 
                                 
                                    
                                       32021 R 1430: Ir-Regolament Delegat tal-Kummissjoni (UE) 2021/1430 tal-31 ta’ Mejju 2021 li jissupplimenta r-Regolament (UE) 2018/956 tal-Parlament Ewropew u tal-Kunsill billi jispeċifika d-data li għandha tiġi rrappurtata mill-Istati Membri għall-finijiet tal-ivverifikar tal-emissjonijiet ta’ CO2 u l-konsum tal-fuel ta’ vetturi heavy-duty ġodda (ĠU L 309, 2.9.2021, p. 3).”
                                 
                              
                  
         
            Artikolu 2
            It-testi tar-Regolamenti Delegati (UE) 2021/1429 u (UE) 2021/1430 bl-Iżlandiż u bin-Norveġiż, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni tidħol fis-seħħ fid-19 ta’ Marzu 2022, dment li jkunu saru n-notifiki kollha skont l-Artikolu 103(1) tal-Ftehim dwar ŻEE (*), jew dakinhar tad-dħul fis-seħħ tad-Deċiżjoni tal-Kumitat Konġunt taż-ŻEE Nru 396/2021 tal-10 ta’ Diċembru 2021 (3), skont liema data tkun l-iżjed tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-18 ta’ Marzu 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 309, 2.9.2021, p. 1.
         
            (2)  ĠU L 309, 2.9.2021, p. 3.
         
            (*)  Ma huwa indikat l-ebda rekwiżit kostituzzjonali.
         
            (3)  Għadha mhix ippubblikata fil-Ġurnal Uffiċjali.